Punnitse | Alkulähde
Tehtävän ideana oli päästä työskentelemään uusien materiaalien kanssa. Tehtävän tietenkin mahdollisti se, että järjestäjien joukosta löytyi henkilö, jolla oli kokemusta erilaisten materiaalien kanssa työskentelystä. Vinkkinä tuleville kisanjärjestäjille voi kertoa, että kannattaa aina miettiä mitä ei-suoraan-partioon liittyviä taitoja ihmisiltä löytyy ja miten niitä voisi hyödyntää tehtävissä.
Tehtävä toteutui kokonaisuudessan hyvin ja turvallisesti. Tehtävän arvostelu oli lopulta liian tiukka, ja keskiarvolta pisteet jäivät suhteellisen alhaisiksi. Pisteytys kuitenkin perustui testauksessa ja koekisoissa tehtyihin suorituksiin, jotka olivat hyvin lähellä oikeita grammamääriä.
Turvallisuusnäkökulman takia oli parempi, että tehtävästä poistettiin suoritusaika. Tämä aiheutti sen, että useat vartiot viettivät rastilla hyvin paljon aikaa, mikä aiheutti ongelmia kilpailun kokonaisaikataulussa.
Video tiheyden laskemisesta